Nelspruit is in 1895 gestig toe die Nel-familie die gebied begin gebruik het vir hulle beeste se winterweiding.
Vandag is dit die hoofstad van Mpumalanga. Die munisipaliteit word Mbombela genoem. In 2009 is daar 'n poging aangewend om die dorp ook "Mbombela" te noem. Die inwoners het egter 'n hofsaak aanhangig gemaak. Die hof het nog nie 'n uitspraak gelewer nie en die dorp heet nog steeds"Nelspruit".
Die Krokodilrivier vloei deur die pragtige botaniese tuin. Die foto toon 'n skouspelagtige kaskade in die tuin.